Valmistume kirikupäevaks - Eesti Kirik
Valmistume kirikupäevaks
10.04.2013 | Kaie Tanner | Rubriik: Uudised
3.–5. juulini 2015 toimub Tartus kirikupäev ja vaimulik laulupidu, seekord moto all «Maarjamaa – Isa maa».
Kirikupäeva juhatus ja nõukogu on selle ettevalmistamisega töötanud alates 2012. aasta veebruarist, koos on käidud ideetalgutel ja koosolekutel. Sündinud on esialgne sündmuste plaan, moodustatud toimkonnad ning koostamisel vaimuliku laulupeo repertuaar.
Väga vajame aga kõigi EELK asutuste häid mõtteid ja panust kirikupäeva sündmuste kavasse, seega pöördumegi teie poole.
Palun arutage omakeskis läbi, millised laste- ja noorteüritused, misjonisündmused, kontserdid, palvused, jumalateenistused, rännakud, koosolemised jmt võiksid ja peaksid kirikupäeva raames toimuma. Lisaks oma asutuse korraldatavatele üritustele võite pakkuda tegevusi ka kellelegi teisele või anda soovitusi korraldustoimkonnale. Kõik ideed on teretulnud.
Palume väga, et tuleksite oma ürituste ja ettepanekutega välja enne 31. maid. Siis on võimalik ideid rahulikult kaaluda, ajakavasse sobitada ning otsida võimalusi ja koostööpartnereid nende teostamiseks. Kontakt kaie.tanner@kul.ee.
Kaie Tanner,
EELK Kirikupäeva ja Laulupeo SA tegevsekretär
Eelmine: Valimised Tallinna praostkonna esinduskogus